Lelång

Lelång er en innsjø i Bengtsfors kommune i Dalsland og i Årjäng kommune i Värmland. Den er en del av Dalslands kanal. Innsjøen ligger 93,1 meter over havet, er 58 meter dyp, og har en overflate på 52,9 kvadratkilometer. Innsjøen har utløp gjennom Upperudsälven.

Innsjøen er smal og strekker seg fra Lennartsfors i nord til Bengtsfors i sør, en avstand på ca 40 km. Innsjøen har sluser på tre steder: i Lennartsfors er den forbundet med sluser til Foxen, i Gustavsfors med Västra Silen og i Bengtsfors med Bengtsbrohöljen. I tillegg flyter den sammen med Ärtingen 5 km nord for Bengtsfors..

Kanokonkurransen Dalsland kano marathon + holdes hver sommer på blant annet Lelång.

Nedbørsfeltet utgjør tilsammen 2 664 kvadratkilometer. Elvestrengen når havet etter 198 kilometer.

Referanser

Eksterne lenker 
 Nedbørsfelt på sveriges meteorologiske og hydrologiske institutt Vattenwebb (S-HYPE)
 Laste ned data fra svenske Vattenarkiv
 Lelång på VISSE

Upperudsälvens nedbørfelt
Innsjøer i Västra Götalands län